text: Kvinde dræbt i trafikulykke
  30 november 2010 kl. 09.21
  En 30-årig kvinde er død af sine kvæstelser efter en påkørsel i Haderslev, hvor hun havde sat sig på kørebanen.
  Ulykken skete mandag eftermiddag, da kvinden angiveligt satte sig midt på kørebanen, så bilisten ikke nåede at reagere.
  Ved påkørslen fik hun kvæstelser i hovedet og flere brud på kroppen.
  
  Havnede under bilen 
  Ulykken skete kort efter klokken 16.30 på Vilstrupvej, og kvinden havnede under bilen. Hun blev først kørt til sygehuset i Aabenraa, men siden flyttet til Odense Universitetshospital.
  
  Ramt med 50 km/t 
  Politiet har haft en bilinspektør på ulykkesstedet for at klarlægge de nærmere omstændigheder ved ulykken. Det er endnu uvist, hvorfor kvinden satte sig på kørebanen, men ifølge politiet blev hun ramt med 50 km/t.
  